Թիագու Մոտտա

**Թիագու Մոտտա**, (, ), իտալացի և բրազիլացի ֆուտբոլիստ իտալական ծագմամբ, հանդես է գալիս ֆրանսիական «Պարի Սեն-Ժերմեն» ակումբի պաշտպանական ոճի կիսապաշտպանի դիրքում։ «Բարսելոնայի» սանն է, որի կազմում պրոֆեսիոնալ մակարդակով խաղացել է 2001-2007 թվականներին։

Մոտտան երկու խաղ է խաղացել Բրազիլիայի ֆուտբոլի ազգային հավաքականի կազմում ԿՈՆԿԱԿԱՖ-ի ոսկե գավաթ 2003-ի մրցության ժամանակ։ 2011 թվականին նա կատարել է իր նորամուտը Իտալիայի ֆուտբոլի ազգային հավաքականի կազմում (ըստ ՖԻՖԱ-ի կանոնների՝ յուրաքանչյուր ֆուտբոլիստ իրավունք ունի 1 անգամ իր կարիերայի ընթացքում փոխել իր «ֆուտբոլային հպատակությունը», եթե նա ունի երկակի քաղաքացիություն և հավաքականի կազմում չի մասնակցել ոչ մի պաշտոնական խաղի)։ ԿՈՆԿԱԿԱՖ-ի ոսկե գավաթի մրցության ժամանակ Բրազիլիայի ազգային հավաքականը ելույթ էր ունենում որպես հրավիրված թիմ, և հետևյալ մրցույթը հավաքականի համար չէր համարվում հիմնական մայրցամաքային մրցույթ, ի տարբերություն Ամերիկայի գավաթի։

## Կենսագրություն
Թիագու Մոտտան ծնվել է իտալական արմատներ ունեցող բրազիլիական ընտանիքում, նրա պապը իտալացի էր։

### Կարիերա
Թիագու Մոտտա իր պրոֆեսիոնալ կարիերան սկսել է 1999 թվականին «Բարսելոնա Բ» ակումբում, իսկ կատալոնական ակումբի առաջին թիմի կազմում նորամուտը կատարել է 2001 թվականի հոկտեմբերի 3 «Մալյորկայի» դեմ խաղի ժամանակ։

Չեմպիոնների Լիգա 2001-2002-ի ժամանակ Մոտտան խաղացել է յոթ խաղ և օգնել թիմին հասնել կիսաեզրափակիչ։ Չնայած նրան, որ նա ցուցաբերել էր որակյալ խաղ, մրցակցությունը կենտրոնական դիրքի համար թույլ չի տվել ընդգրկվել թիմի հիմնական կազմում։ Բրազիլացին Պրեմիերիայում խաղաց ընդամենը 13 խաղ 2002/03 թվականների մրցաշրջանում։ Չնայած նրան, որ վերջին չեմպիոնական մրցաշրջանների ընթացքում նա ավելի շատ ժամանակ էր անցկացնում դաշտում, այնուամենայնիվ վնասվածքները շարունակում էին հետապնդել նրան։ Բայց ամեն դեպքում Մոտտայի դերը շատ մեծ էր Չեմպիոնների Լիգայում և Լա Լիգայի 2 մրցաշրջաններում «Բարսելոնայի» հաղթանակի համար։

2007 թվականի հունիսին «Բարսելոնայի» սպորտային տնօրեն Չիկի Բեգիրիստայնը հայտարարեց այն մասին, որ Մոտտան լքում է թիմը։ 2007 թվականի օգոստոսին Մոտտան համալրեց «Ատլետիկո Մադրիդ»-ի կազմը երկու միլիոն եվրոյի դիմաց։ Լա Լիգա 2007-08 մրցաշրջանում Մոտտան խաղաց ընդամենը վեց խաղ, բաց թողնելով մրցաշրջանի մեծ մասը վնասվածքների պատճառով։ Կատարվել էր 3 վիրահատություն ինչի հետևանքով նա բաց էր թողել շուրջ կես տարի։ 2008 թվականի ամռանը նա ուզում էր տեղափոխվել անգլիական «Պորտսմուտ» ակումբ, մեկ շաբաթ այնտեղ գտնվեց հետազոտման կարգով, և անգամ խաղաց ընկերական խաղ ընդդեմ «Սանդերլենդ»-ի, սակայն առողջական ոչ բավարար վիճակի պատճառով ակումբը չկնքեց նրա հետ պայմանագիր։ 2008 թվականի օգոստոսի վերջին Մոտտայի պայմանագրի ժամկետը «Ատլետիկոյի» կազմում լրացավ, նոր պայմանագիր ֆուտբոլիստի հետ չկնքվեց, ինչի հետևանքով նա դարձավ ազատ գործակալ, այսինքն մնաց առանց ակումբի։ Հնարավոր տարբերակ կար, որ Մոտտան կտեղափոխվի հունական «Պանատինաիկոս»։

2008 թվականի սեպտեմբերի 15-ին Մոտտան որպես ազատ գործակալ տեղափոխվեց իտալական «Ջենոա» ակումբ։

2009/10 թվականի խաղաշրջանը Մոտտան սկսեց Միլանի «Ինտեր» ակումբի կազմում, որտեղ տեղափոխվել էր նախկին ակումբի խաղնկերոջ՝ Դիեգո Միլիտոյի հետ։ Մոտտան մրցաշրջանից առաջ գրավեց «Յուվենտուս»-ի դարպասը, իսկ երկրորդ տուրում «Միլան»-ի դարպասը։ Հետագայում վնասվածքի պատճառով կորցրեց տեղը թիմի հիմնական կազմում, սակայն աստիճանաբար վերադարձավ հիմնական կազմ, որտեղ հիմնական կազմում ընդգրկվելու համար պայքար էր մղում Դեյան Ստանկովիչի հետ։

2010 թվականին Մոտտան բաց թողեց Չեմպիոնների Լիգայի ֆինալը՝ կարմիր քարտի պատճառով, որը ստացել էր կիսաեզրափակչում կանոների խաղտման համար՝ ընդդեմ «Բարսելոնայի» կիսապաշտպան Սերխիո Բուսկետսի։ Հետագայում հայտնի եվրոպական ֆուտբոլի հետևորդները մեղադրեցին իսպանացի ֆուտբոլիսիտին սիմուլյացիայի մեջ։

2012 թվականի հունվարի 31-ին Մոտտան տեղափոխվեց ֆրանսիական «Պարի Սեն-Ժերմեն» ակումբ, կնքելով 3,5 տարվա պայմանագիր 2 մլն եվրո վարձավճարով մեկ մրցաշրջանի համար։ Տրանսֆերի գինը կազմեց 10 մլն եվրո, ընդ որում ֆուտբոլիստ ինքն էր խնդրել որպեսզի իրեն վաճառեն, չնայած չուներ որևէ խնդիրներ իր նախկին ակումբի հետ։ Հետո Մոտտան հասկացավ, որ որոշ «Ինտեր»-ի ֆուտբոլիստների հետ, մասնավորապես Էստեբան Կամբիոսսոի հետ չի կարող գտնել ընդհանուր լեզու։

### Կարիերան հավաքականի կազմում
2011 թվականի փետրվարի 6-ին Մոտտան հրավիրվեց Իտալիայի ֆուտբոլի ազգային հավաքական Չեզարե Պրանդելլիի կողմից և մասնակցեց Գերմանիայի ֆուտբոլի ազգային հավաքականի դեմ ընկերական խաղին։

2011 թվականի փետրվարի 9-ին կատարեց իր նորամուտը հավաքականի կազմում ընդդեմ Գերմանիայի հավաքականի դեմ Դորտմունդում (դուրս եկավ հիմանական կազմ 8 համարի տակ՝ 35-րդ րոպեին և հենց իր առաջին խաղում ստացավ դեղին քարտ Սամի Խեդիրայի դեմ պայքարում, փոխարինվեց 63-րդ րոպեին))։ 2011 թվականի մարտի 25-ին Ֆուտբոլի Եվրոպայի առաջնություն 2012-ի ընտրական փուլում Լյուբլյանայում ընդդեմ Սլովենիայի ֆուտբոլի ազգային հավաքականի, իր երկրորդ խաղում հավաքականի կազմում, խփեց այդ խաղի առաջին և միակ գոլը։

## Խաղերի վիճակագրությունը
### Ակումբային վիճակագրությունը

2014 թվականի օգոստոսի 2-ի տվյալներով։

### Ազգային հավաքականի վիճակագրություը
2015 թվականի հուլիսի 2-ի տվյալներով։

## Ձեռքբերումներ
### Ակումբային

#### «Բարսելոնա»
* Իսպանիայի չեմպիոն (2)։ 2004/05, 2005/06
* Իսպանիայի սուպերգավաթի դափնեկիր (2)։ 2005, 2006
* ՈՒԵՖԱ Չեմպիոնների Լիգայի հաղթող (1)։ 2005/06
* **Ընդհանուր։ 5 տիտղոս**

#### «Ինտեր»
* Իտալիայի չեմպիոն (1)։ 2009/10
* Իտալիայի գավաթի դափնեկիր (2)։ 2009/10, 2010/11
* Իտալիայի սուպերգավաթի դափնեկիր (1)։ 2010
* ՈՒԵՖԱ Չեմպիոնների Լիգայի հաղթող (1)։ 2009/10
* Աշխարհի ակումբային առաջնության հաղթող (1)։ 2010
* **Ընդհանուր։ 6 տիտղոս**

#### «ՊՍԺ»
* Ֆրանսիայի չեմպիոն (2)։ 2012/13, 2013/14
* Ֆրանսիայի սուպերգավաթի դափնեկիր (2)։ 2013, 2014
* Ֆրանսիայի գավաթի դափնեկիր (1)։ 2013/14
* **Ընդհանուր։ 5 տիտղոս**

#### Բրազիլիայի ազգային հավաքական
* ԿՈՆԿԱԿԱՖ-ի ոսկե գավաթի ֆինալիստ (1)։ 2003
* **Ընդհանուր։ 0 տիտղոս**

#### Իտալիայի ազգային հավաքական
* ՈՒԵՖԱ Եվրոյի ֆինալիստ (1)։ 2012
* **Ընդհանուր։ 0 տիտղոս**

## Ծանոթագրություններ

## Արտաքին Հղումներ
* Թիագո Մոտտա 
* Վիճակագրությունը Լա Լիգա-յում
* Stats at Liga de Fútbol Profesional 
* BDFutbol profile
* Stats at Tutto Calciatori

Կատեգորիա:Ատլետիկո Մադրիդի ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ